section_heading: Povijest
paragraph_text: Do 1986., Španjolska nije predstavljala značajnu silu u europskom i svjetskom rukometu (unatoč povremenim uspjesima španjolskih klubova u europskim kupovima). Nakon SP-a u Švicarskoj 1986., u Španjolskoj su krenuli s "balkaniziranjem" rukometa, dovevši brojne kvalitetne igrače iz balkanskih država, što reprezentativce, to i igrače koji unatoč svojoj visokoj kakvoći, nisu mogli izboriti mjesto u izabranoj vrsti. <br> Kasnijim popuštanjem stege u SSSR-u, počeli su dovoditi i igrače iz te države, odnosno zemalja bivšeg SSSR-a, a neki su i naturalizirani, kao primjerice Talant Dujšebajev. <br> Španjolska je 2013. osvojila svjetsko prvenstvo u rukometu kojem je prvi put bila domaćin. Ostvarila je najuvjerljiviju pobjedu u povijesti utakmica za zlato na svjetskim prvenstvima. Pobijedila je Dansku čak 16 razlike (35:19). Svoje prvo europsko osvojila je pobjedom protiv Švedske u finalu EP 2018.